SK Úradný vestník Európskej únie C 51/1

Stanovisko Výboru regiónov na tému Nariadenie Európskeho parlamentu a Rady, ktorým sa zriaďuje Európsky fond na prispôsobenie sa globalizácii

(2007/C 51/01)

VÝBOR REGIÓNOV,

so zreteľom na nariadenie Európskeho parlamentu a Rady, ktorým sa zriaďuje Európsky fond na prispôsobenie sa globalizácii, KOM(2006) 91, konečné znenie – 2006/0033 (COD),

so zreteľom na rozhodnutie Rady z 27. marca 2006 požiadať výbor o konzultáciu v tejto veci podľa článku 265 ods. 1 Zmluvy o založení Európskeho spoločenstva,

so zreteľom na rozhodnutie svojho predsedu z 22. februára 2006 poveriť komisiu pre hospodársku a sociálnu politiku vypracovaním stanoviska na túto tému,

so zreteľom na svoje stanovisko k Oznámeniu Komisie „Reštrukturalizácia a zamestnanosť – Predvídať a sledovať reštrukturalizáciu s cieľom rozvíjať zamestnanosť– je úlohou Európskej únie“ (KOM(2005) 120, konečné znenie (CdR 148/2005 fin),

so zreteľom na svoje uznesenie na tému „Priority Výboru regiónov na rok 2006“ (CdR 275/2005 fin),

so zreteľom na návrh stanoviska prijatý 3. júla 2006 (CdR 137/2006 rev. 1), spravodajkyňa: Irene Oldfather, poslankyňa Škótskeho parlamentu (UK/SES)),

prijal na svojom 66. plenárnom zasadnutí 11. – 12. októbra 2006 (schôdza z 11. októbra) nasledujúce stanovisko:

1. Názory Výboru regiónov

Výbor regiónov

1.1 Je presvedčený, že základný sociálny charakter európskeho hospodárstva – dostatočné sociálne zabezpečenie v oblasti nezamestnanosti, dôchodkového systému a vyplácania iných sociálnych dávok a určitý stupeň bezpečnosti pracovných miest – by mal byť zachovaný, no zmodernizovaný na príslušnej európskej, národnej alebo regionálnej úrovni v súlade so zásadou subsidiarity, aby bolo možné zabezpečiť konkurencieschopnosť európskeho hospodárstva a jeho schopnosť odolať demografickým tlakom v budúcnosti a zvládnuť výzvu, ktorú predstavuje globalizácia.

1.2 Víta návrh zriadiť Európsky fond na prispôsobenie sa globalizácii (EGF), prostredníctvom ktorého by Spoločenstvo mohlo prejaviť solidaritu s pracovníkmi, ktorí pre zmeny v štruktúre svetového obchodu prišli o zamestnanie. Je presvedčený, že pomoc jednotlivým pracovníkom pri rekvalifikácii neznamená „dotovanie pracovného miesta“, ale zmierňuje ťarchu nezamestnanosti, ktorá dopadá na jednotlivca a štát, maximalizuje využívanie dôležitého hospodárskeho zdroja a podporuje lepšie povedomie o globalizácii a flexibilite trhu práce a ich akceptovanie. Uznáva, že v mnohých prípadoch je reštrukturalizácia v EÚ odozvou buď na technologické zmeny alebo zmeny spotrebiteľských preferencií, ktoré nijako nesúvisia so svetovým obchodom, v dôsledku čoho nevzniká nárok na pomoc z EGF. Návrh Komisie teda obmedzuje rozsah pôsobnosti EGF na prípady, kde je preukázateľná súvislosť medzi rušením pracovných miest a výraznými štrukturálnymi zmenami v usporiadaní svetového obchodu. VR je presvedčený, že v súvislosti s využívaním prostriedkov zo štrukturálnych fondov by sa mali využívať existujúce nástroje, ktoré by sa zaoberali najmä rušením pracovných miest, vyplývajúcim z relokácií v rámci EÚ. VR sa taktiež domnieva, že zásada spolufinancovania by sa mala vzťahovať aj na EGF, aby sa v žiadostiach zabezpečila prítomnosť skutočnej motivácie na národnej, regionálnej alebo miestnej úrovni.

1.3 Domnieva sa, že správne očakávanie, plánovanie a náležité investičné stratégie, vrátane investícií do ľudského kapitálu, predstavujú vhodné dlhodobé stratégie zamerané na naplnenie výzvy globalizácie, keďže ciele a finančný rámec EGF (ako boli stanovené na summite pod vedením britského predsedníctva Rady EÚ v decembri 2005) sa obmedzujú na negatívne dôsledky štrukturálnych zmien v usporiadaní svetového obchodu prostredníctvom intervencií a posteriori.

1.4 Zdôrazňuje celkový pozitívny účinok globalizácie na rast a zamestnanosť v Spoločenstve, a preto podčiarkuje, že fond na zmiernenie negatívnych účinkov globalizácie by mal mať k dispozícii patričné zdroje. Výbor regiónov teda navrhuje, aby maximálna výška ročných výdavkov bola stanovená na 1 miliardu EUR, pokiaľ je to v súlade s ustanoveniami finančného výhľadu na roky 2007 – 2013.

1.5 Zdôrazňuje, že regionálne a miestne orgány zohrávajú aktívnu úlohu pri riešení situácie po masovom prepúšťaní. Preto je presvedčený, že miestne a regionálne orgány by mali byť zapojené do procesu prideľovania prostriedkov z fondu. Avšak pripúšťa, že požadované schválenie členskými štátmi bude považované za tiché uznanie vážnosti situácie a bude zaväzovať členský štát, aby prevzal zodpovednosť za situáciu. EGF nesmie narúšať zodpovednosť členských štátov pri hľadaní spôsobov zvládania hospodárskej reštrukturalizácie.

1.6 Uznáva, že prekrývanie sa so štrukturálnymi fondmi nie je zamýšľané, možné ani žiadúce (vzhľadom na ťažkopádne a zdĺhavé postupy vypracovania programov a riadenia/kontroly) a že členské štáty budú musieť vo svojich žiadostiach dokázať, že jednotlivé finančné nástroje sa ani neprekrývajú, ani nedopĺňajú. Uznáva, že zámerom EGF nie je prispieť k celkovému rozvoju regiónu, ale riešiť otázku hromadného prepúšťania v konkrétnom podniku, a zároveň chápe, že takého udalosti sa môžu výraznejšie odraziť na prosperite daného regiónu prostredníctvom reťazového účinku na dodávateľov, ktorí ako celok môžu mať rozhodujúci vplyv na regionálny rozvoj.

1.7 Uznáva, že na rozdiel od štrukturálnych fondov sa prostriedky z EGF nebudú prideľovať podľa princípu „primeraného podielu“ na základe relatívnej úrovne rozvoja, ale sústredia sa na miesta, kde skutočne dochádza k prepúšťaniu.

1.8 Uznáva, že hoci konečnými príjemcami sú jednotliví pracovníci, činnosti EGF (napr. zriaďovanie poradenských centier) sa nebude realizovať prostredníctvom zapájania jednotlivých pracovníkov, ale prostredníctvom miestnych/regionálnych/národných orgánov alebo spoločností.

1.9 Pripomína vyhlásenie Komisie, že EGF „musí byť nástrojom pre rýchly nebyrokratický zásah“. Preto vyjadruje poľutovanie, že navrhované rozhodovacie postupy, ktoré vyžadujú, aby každú intervenciu v rámci EGF schvaľoval rozpočtový orgán (Rada a EP) osobitne a v sériách, bránia rýchlej reakcii, ktorá je morálne a fakticky potrebná.

2. Odporúčania Výboru regiónov

Odporúčanie 1

Odôvodnenie 5

Text predložený Komisiou Pozmeňovací návrh VR (5) Na operáciu financovanú v rámci tohto nariadenia by sa nemala poskytnúť finančná pomoc z iných finančných nástrojov Spoločenstva. (6) Na operáciu financovanú v rámci tohto nariadenia by sa nemala mohla poskytnúť doplnková finančná pomoc z iných finančných nástrojov Spoločenstva.

Zdôvodnenie

— Štrukturálne fondy poskytujú mechanizmom na národnej úrovni prostriedky na spolufinancovanie, čo členským štátom umožňuje podniknúť kroky v prípade hromadného prepúšťania. Avšak tieto mechanizmy nemajú vždy podobu krátkodobých alebo dlhodobých opatrení. V súlade s uvedeným by mali byť umožnené opatrenia financované v rámci EGF ako doplnok pomoci poskytnutej v rámci iných finančných nástrojov Spoločenstva v krátkodobom horizonte.

— Okrem toho pôvodné znenie 5. odôvodnenia sa zdá byť v rozpore s článkom 5, odsekom 2, písmenom d), kde sa uvádza, že žiadosť o príspevok z EGF „obsahuje tieto informácie: d) Špecifické činnosti, ktoré sa majú financovať, a rozpis odhadovaných nákladov, vrátane ich komplementárnosti s činnosťami financovanými v rámci štrukturálnych fondov“.

Odporúčanie 2

Odôvodnenie 6

Text predložený Komisiou Pozmeňovací návrh VR (6) Pomoc Spoločenstva by sa mala poskytnúť len na žiadosť príslušného členského štátu. Komisia by mala zabezpečiť rovnaké zaobchádzanie so žiadosťami predloženými členskými štátmi. (6) Pomoc Spoločenstva by sa mala poskytnúť len na žiadosť príslušného členského štátu, ktorý koná po konzultácii s dotknutými miestnymi a/alebo regionálnymi orgánmi v súlade s vnútorný mi ústavnými opatreniami daného členského štátu. Komisia by mala zabezpečiť rovnaké zaobchádzanie so žiadosťami predloženými členskými štátmi, avšak celkové geografické rozmiestnenie prostriedkov pridelených z fondu sa nebude zohľadňovať.

Zdôvodnenie

Tento pozmeňovací návrh zdôrazňuje, že miestne a regionálne orgány, ako aj členské štáty zohrávajú aktívnu úlohu pri zmierňovaní negatívnych dôsledkov globalizácie. Keďže nariadenie pri zvažovaní oprávnenosti čerpania prostriedkov z EGF posudzuje dôsledky pre regióny, miestne a regionálne orgány by mali byť, v súlade so zásadou subsidiarity, zapojené do procesu prideľovania prostriedkov z EGF.

Pomoc by sa mala prideľovať podľa potreby, ktorú určujú kritériá oprávnenosti. Komisia by mala odolať tlakom zo strany členských štátov, žiadajúcich „primeraný podiel“.

Odporúčanie 3

Článok 2

Intervenčné kritériá

Text predložený Komisiou Pozmeňovací návrh VR Finančný príspevok z EGF sa poskytuje v prípade, že veľké štrukturálne zmeny v usporiadaní svetového obchodu vedú k závažnému narušeniu ekonomiky, najmä k značnému nárastu dovozu do EÚ alebo k postupnému znižovaniu podielu EÚ na trhu v danom sektore, či k premiestneniu do tretích krajín, s týmito dôsledkami: (a) najmenej 1 000 prepustených pracovníkov v jednom podniku, vrátane pracovníkov prepustených u jeho dodávateľov alebo u nadväzujúcich výrobcov, v regióne, v ktorom je nezamestnanosť meraná na úrovni NUTS III vyššia ako v EÚ alebo ako národný priemer, alebo (b) najmenej 1 000 prepustených pracovníkov v období šiestich mesiacov v jednom podniku alebo vo viacerých podnikoch v jednom sektore, merané na úrovni NACE 2, čo predstavuje najmenej 1 % zamestnanosti v regióne meranej na úrovni NUTS II. Finančný príspevok z EGF sa poskytuje v prípade, že veľké štrukturálne zmeny v usporiadaní svetového obchodu vedú k závažnému narušeniu ekonomiky, najmä k značnému nárastu dovozu do EÚ alebo k postupnému znižovaniu podielu EÚ na trhu v danom sektore, či k premiestneniu do tretích krajín, s týmito dôsledkami: (a) najmenej 1 000 500 prepustených pracovníkov v jednom podniku, vrátane pracovníkov prepustených u jeho dodávateľov alebo u nadväzujúcich výrobcov, v regióne, v ktorom je nezamestnanosť meraná na úrovni NUTS III vyššia ako v EÚ alebo ako národný priemer, alebo (b) najmenej 1 000 500 prepustených pracovníkov v období dvanástich šiestich mesiacov v jednom podniku alebo vo viacerých podnikoch v jednom sektore, merané na úrovni NACE 2, čo predstavuje najmenej 1 % zamestnanosti v regióne alebo kde regionálna zamestnanosť meraná meranej na úrovni NUTS II klesla za rovnaké obdobie najmenej o 10 %. (c) pri nesplnení kvantitatívnych kritérií uvedených v bodoch a) a b) môže Komisia za výnimočných a riadne odôvodnených okolností zvážiť požiadavku členského štátu na poskytnutie príspevku z EGF.

Zdôvodnenie

Je potrebné zmeniť kritériá, aby sa dosiahla vyššia pružnosť pri predkladaní žiadostí o poskytnutie prostriedkov z fondu. Taktiež je veľmi dôležité, aby bola v nariadení zahrnutá ochranná doložka obsahujúca politické kritérium na posúdenie spôsobilosti žiadateľov o príspevok z fondu.

Odporúčanie 4

Článok 5 ods. 1

Žiadosti

Text predložený Komisiou Pozmeňovací návrh VR 1. Členské štáty predkladajú Komisii žiadosť o príspevok z EGF … 1. Členské štáty, po konzultácii s relevantnými miestnymi a/alebo regionálnymi orgánmi a sociálnymi partnermi, predkladajú Komisii žiadosť o príspevok z EGF …

Zdôvodnenie

Miestne a regionálne orgány a obce spadajúce pod ich právomoc budú postihnuté dôsledkami relokácií a zatvárania podnikov, a mali by byť zapojené do navrhovania nápravných stratégií. Z tohto dôvodu by mali byť zapojené do procesu podávania žiadostí, a to nielen kvôli zabezpečeniu komplementárnosti medzi jednotlivými krokmi prijatými na miestnej, regionálnej, národnej a európskej úrovni.

Odporúčanie 5

Článok 5 ods. 6

Žiadosti

Text predložený Komisiou Pozmeňovací návrh VR 6. Komisia zabezpečuje rovnaké zaobchádzanie so žiadosťami predloženými členskými štátmi. 6. Komisia zabezpečuje rovnaké zaobchádzanie so žiadosťami predloženými členskými štátmi, avšak celkové geografické rozmiestnenie prostriedkov pridelených z fondu sa nebude zohľadňovať.

Zdôvodnenie

Pomoc by sa mala prideľovať podľa potreby, ktorú určujú kritériá oprávnenosti. Komisia by mala odolať tlakom zo strany členských štátov, žiadajúcich „primeraný podiel“.

Odporúčanie 6

Článok 6

Komplementárnosť, dodržiavanie predpisov a koordinácia

Text predložený Komisiou Pozmeňovací návrh VR 5. Členský štát zabezpečuje, aby sa na špecifické činnosti, na ktoré sa poskytuje príspevok z EGF, neposkytovala pomoc aj z iných finančných nástrojov Spoločenstva. 5. Členský štát zabezpečuje, aby sa na špecifické činnosti, na ktoré sa poskytuje príspevok z EGF, neposkytovala mohla poskytovať pomoc aj z iných finančných nástrojov Spoločenstva.

Zdôvodnenie

V článku 15 ods. 1 návrhu Komisie sa vyslovene uvádza možnosť „dopĺňania sa“ s finančnými nástrojmi Spoločenstva (t. j. štrukturálnymi fondmi a ESF), ktoré sa môžu využívať v prípade hromadného prepúšťania.

Odporúčanie 7

Článok 12

Rozpočtový postup

Text predložený Komisiou Pozmeňovací návrh VR 1. Ak Komisia príde k záveru, že by sa finančný príspevok z EGF mal poskytnúť, predkladá rozpočtovému orgánu návrh na schválenie rozpočtových prostriedkov, ktoré zodpovedajú sume stanovenej v súlade s článkom 10. … 2. Rozpočtovému orgánu predkladá Komisia návrhy v sériách. … 3. Hneď ako dá rozpočtový orgán rozpočtové prostriedky k dispozícii, prijíma Komisia rozhodnutie o finančnom príspevku. 1. Ak Komisia príde k záveru, že by sa finančný príspevok z EGF mal poskytnúť, predkladá rozpočtovému orgánu návrh na schválenie rozpočtových prostriedkov schváli rozpočtové prostriedky, ktoré zodpovedajú sume stanovenej v súlade s článkom 10. … 2. Rozpočtovému orgánu predkladá Komisia návrhy v sériách. Komisia informuje rozpočtový orgán. … 3. Hneď ako dá rozpočtový orgán rozpočtové prostriedky k dispozícii, prijíma Komisia príjme rozhodnutie o finančnom príspevku.

Zdôvodnenie

Potreba žiadať o schválenie každej žiadosti ako Európsky parlament, tak aj Radu bude viesť k prieťahom v konaní, ktorého cieľom je poskytnúť okamžitú, krátkodobú podporu. Zámer zhromažďovať žiadosti až dovtedy, kým by mohli byť predložené v sérii, tieto prieťahy ešte predĺži. Komisia by mala byť oprávnená prijímať rozhodnutia samostatne a informovať rozpočtový orgán o rozdeľovaní prostriedkov z fondu.

Odporúčanie 8

Článok 16 ods. 2

Výročná správa

Text predložený Komisiou Pozmeňovací návrh VR 2. Správa bude doručená sociálnym partnerom na účely informovania. 2. Správa bude doručená sociálnym partnerom, Európskemu hospodárskemu a sociálnemu výboru a Výboru regiónov na účely informovania.

Zdôvodnenie

Činnosť fondu, ktorý sa priamo týka miestnych a regionálnych orgánov, je predmetom záujmu aj Výboru regiónov. Je potrebné zachovať postup rozsiahlych konzultácií, ako aj transparentnosť vo vzťahu k európskym inštitúciám a sociálnym partnerom, ktorí prispejú k úspešnosti projektu.

Odporúčanie 9

Článok 17 ods. 2

Hodnotenie

Text predložený Komisiou Pozmeňovací návrh VR 2. Výsledky hodnotenia budú doručené rozpočtovému orgánu a sociálnym partnerom na účely informovania. 2. Výsledky hodnotenia budú doručené rozpočtovému orgánu Európskemu parlamentu, Rade, Európskemu hospodárskemu a sociálnemu výboru, Výboru regiónov a sociálnym partnerom na účely informovania.

Zdôvodnenie

Výkonnosť fondu, ktorá sa priamo týka miestnych a regionálnych orgánov, je následne otázkou záujmu VR. V tomto odvetví sú dôležité rozsiahle konzultácie a transparentnosť voči európskym inštitúciám a sociálnym partnerom zainteresovaným na úspešnosti tohto projektu.

Odporúčanie 10

Rozpočet

Suma výdavkov z fondu predstavuje v súčasných cenách 500 miliónov 1 miliardu EUR ročne, pokiaľ je to v súlade s ustanoveniami finančného výhľadu na roky 2007 – 2013.

Zdôvodnenie

Vzhľadom na odhadovaný počet pracovníkov každoročne postihnutých dôsledkami relokácií súvisiacich so zmenami v štruktúre svetového obchodu je nepravdepodobné, že by bola plánovaná výška rozpočtu dostatočná. Dvojnásobok maximálnej výšky výdavkov sa zdá byť opodstatneným a nachádza sa pod hranicou bežných nevyčerpaných prostriedkov z rozpočtu Spoločenstva.